钦定古今图书集成/明伦汇编/皇极典/第252卷 > 皇帝亲庶政颂〈并序〉 吕温 > 政不忍欺赋〈以爱养人为本为韵〉蒋防
## 钦定古今图书集成/明伦汇编/皇极典/第252卷 > 皇帝亲庶政颂〈并序〉 吕温 > 政不忍欺赋〈以爱养人为本为韵〉蒋防

“政之至也；物全其真，德之至也。信洽于人。”不矜不能，
彼则先之于戒令；无偏无党，我则独寄于真淳。谅保
政以自睦，乃去邪而得仁。不然，曷以奸归，曲直从伸。
风俗优游而向化，草木条畅而和春者哉！观夫穆穆
时和，温温广德；渐之以忠信，纪之以刑赏；奉圣日之
贞明，助南风之长养。于以任人而任德，岂惟举直而
错枉。戴星从事，我且亦务其劬劳；鸣琴在堂，我又不
违其偃仰。是知循名法者，非鸿淳之盛代；施惨烈者，
异冬日之可爱。苟和顺以积中，故信诚而发内。人知
我所，奚忧险易之争；政致平康，谁假韦弦之佩。事无
事，为无为，清净而时惟昭泰，简易而人不驱驰。物无
欺兮彝伦式序，政有经兮百度咸宜。布和为风而偃
草，降德为泽而濡枝。匪宽猛以取济，匪恩威而自施。

损之而又损。君子谓是政也，为邦家之大本。